ദേശീയ ഐക്യദിനാചരണം: പൊലീസിന്െറ ഇരുചക്ര വാഹന ജാഥ പുറപ്പെട്ടു കന്യാകുമാരി: ദേശീയ ഐക്യദിനാചരണത്തിന്െറ ഭാഗമായി 31ന് ഗുജറാത്ത് നര്മ്മദാ നദിക്കരയിലെ വല്ലഭായ് പട്ടേലിന്െറ ഐക്യ പ്രതിമ യ്ക്ക് സമീപം നടക്കുന്ന ചടങ്ങില് പങ്കെടുക്കുന്നതിനുള്ള ദക്ഷിണ മേഖല പൊലീസിന്െറ ഇരുചക്ര വാഹന ജാഥ കന്യാകുമാരി ഗാന്ധിമണ്ഡപത്തില് നിന്നും പുറപ്പെട്ടു.ജാഥയുടെ ഉദ്ഘാടനം തമിഴ്നാട് എ.ഡി.ജി.പി അഭയ് കുമാര് സിങ്ങ് ഫ്ലാഗ് ഓഫ് ചെയ്തു. ചടങ്ങില് കലക്ടര് എം. അരവിന്ദ്, തിരുനെല്വേലി ഡി.ഐ.ജി പ്രവീണ്കുമാര് അഭിനവ്, കന്യാകുമാരി എസ്.പി ഇന്ചാര്ജ് മഹേശ്വര്, റോയല് എന്ഫീല്ഡ് എക്സിക്യൂട്ടീവ് ഡയറക്ടര് ഗോവിന്ദരാജന് ഉള്പ്പെടെയുള്ളവര് പങ്കെടുത്തു.ജമ്മുകശ്മീര്, തമിഴ്നാട്, ഗുജറാത്ത്, ത്രിപുര എന്നിവിടങ്ങളില് നിന്നാണ് പൊലീസ് സേനകളുടെ ജാഥ പുറപ്പെടുന്നത്. കന്യാകുമാരിയില് നിന്നും 25 ബൈക്കുകളിലായി പുറപ്പെട്ട 41 പേര് ഉള്പ്പെട്ട സംഘം 2085 കിലോമീറ്റര് ദൂരം സഞ്ചരിച്ച് 24 ന് പ്രധാന വേദിയില് എത്തിച്ചേരും. തുടര്ന്ന് 31 ന് നടക്കുന്ന ചടങ്ങില് പങ്കെടുക്കും.